tartuNLP/wikipedia-smugri-20251201 huggingface dataset:
Eduard Friedrich Lossius

Eduard Friedrich Lossius (24. august/5. september 1811 Võru – 17. märts/29. märts 1870 Võru) oli Eesti vaimulik.
Ta õppis aastatel 1825–1827 Töttelstädtis (praegu Erfurdi linnaosa, Tüüringi liidumaal Saksamaal), aastatel 1827–1830 õppis ta Gothas gümnaasiumis. Aastatel 1830–1833 õppis ta Tartu Ülikoolis usuteadust. Ordineeriti 13. detsembril/25. detsembril 1836 õpetajaks.
Oli aastatel 1836–1837 Torma Maarja koguduse adjunktõpetaja. Aastatel 1837–1852 oli ta (introdutseeriti 5. oktoobril/17. oktoobril 1837) Kodavere Mihkli koguduse õpetaja. Aastatel 1852–1869 oli ta (introdutseeriti 6. jaanuaril/18. jaanuaril 1852) Võru Katariina koguduse õpetaja. Jäi 25. septembril/7. oktoobril emerituuri.
Ta on Johann Georg Schwartzi õpikusarja "Koli-ramat" kolmanda jao õpiku "Öppetus Jummala lomadest, mis Ma peäl on" (Tartu 1853) autor. 
Isiklikku.
Tema äi Anton Georg Bosse oli Dikli ja Rubene koguduste õpetaja. Tema poeg Johannes Valentin Lossius oli Tartu Ülikooli Raamatukogus ja ÕES-i raamatukogus raamatukoguhoidja, tegeldes käsikirjaliste materjalide korraldamise ja avaldamisega ja Christian Kelchi kroonika trükivalmis seadmisega.
Scott Turow

Scott Frederick Turow (sündinud 12. aprillil 1949 Chicagos) on ameerika kirjanik ja advokaat.
Kirjanik sündis USA-s Chicagos, kus lõpetas Amherst College'i (1970). Seejärel jätkas ta haridusteed Stanfordi ja Harvardi ülikoolis. 
Aastatel 1978–1986 töötas advokaadina. Pärast seda pühendus täielikult kirjanduslikule tegevusele. 
Isiklikku.
Scott Turow abiellus 1971. aastal kunstnik Annettega. Peres on kolm last.
Euroopa Liidu Põhjala lahingugrupi embleem

Euroopa Liidu Põhjala lahingugrupi embleem on vapp, mille sinisel vapikilbil punase keele ja punaste küüntega tagajalgadel seisvat hõbedast lõvi, kelle paremas esikäpas on kuldne mõõk ja vasakus esikäpas kuldne oliivioks.
Vapikilbi all on kirjarullil deviis "Ad omnia paratus".
Embleemi ametlik kirjeldus on rootsi keeles: "I blått fält ett lejon av silver med röd beväring hållande i högra framtassen ett svärd och i en vänstra en olivkvist, allt av guld."
Taani kirjanike loend

"Siin on loetletud taani keeles kirjutanud või kirjutavaid kirjanikke."
Islandi kirjanike loend

"Siin on loetletud islandi keeles kirjutanud või kirjutavaid kirjanikke."
Soome kirjanike loend

"Siin on loetletud soome keeles või Soomes kirjutanud või kirjutavaid kirjanikke."
Karlevi ruunikivi

Karlevi ruunikivi on ruunikivi, mis asub Ölandi saarel Karlevis Kalmari väina lähedal Rootsis.
Arvatakse, et Karlevi ruunikivi pärineb 10. sajandist. Karlevi ruunikivile on talletatud ruunikirjas vanim teadaolev skaldiluule stroof:
"Fulkin likr hins fulkþu"
"flaistr uisi þat maistar"
"taiþir tulka þruþar"
"traukr i þaimsi huki"
"munat raiþ uiþur raþa"
"ruk starkr i tanmarku"
"aintils iarmun kruntar"
"urkrantari lanti"
Stroof on värsimõõdus nimega dróttkvætt, see on ainus teadaolev ruunikivil täielikult säilinud terve skaldiluule stroof.
"Selles artiklis on kasutatud rootsi- ja ingliskeelse Vikipeedia artiklit seisuga 30.3.2011."
Isamaa Ajaloovihik

Isamaa Ajaloovihik on Julius Kuperjanovi Seltsi poolt alates 2011. aastast välja antav ja kord aastas ilmuv Eesti ajalooteemaline ajakiri.
Eberhard Gutsleff

Eberhard Gutsleff (umbes 1691 Tallinn, Eestimaa Rootsi kuningriik – 21. jaanuar 1749 Peterburi, Venemaa keisririik) oli Eesti vaimulik ja pietistlik kirjamees. 
Sündis Tallinnas Püha Vaimu eesti koguduse pastori Eberhard Gutsleff vanema (1654–1725) pojana. Õppis (immatrikuleeriti 22. aprillil 1711) Halle ülikooli, pidevalt viibis seal aastast 1716, usuteaduskonnas hakkas õppima aastast 1720 liitus ka pietistidega. Sai aastal 1726 isa asemel Tallinna Püha Vaimu koguduse pastoriks. 
Korraldas eestikeelsete raamatute kirjastamist ja levi Eestimaa konsistooriumi juures loodud Eestimaa Konsistooriumi kirjastuskassa kaudu, Eberhard Gutsleff sai kirjastuskassa tegelikuks juhiks 1730. aastail. Tema osavõtul avaldati eestikeelse Uue Testamendi teine trükk aastal 1729 ning muu hulgas kirikukäsiraamatuid, katekismusi ja aabitsaid. 
Eberhard Gutsleff oli 1733. aastast alates Tallinna koolide inspektor ja Oleviste kiriku abipastor. Aastal 1738 määrati ta Saaremaa superintendendiks ja Kuressaare Laurentiuse koguduse pastoriks. Aastal 1740 pidas ta Upa külas lageda taeva all vennastekogudust toetavaid jutlusi. Vangistati 16. aprillil 1747 hernhuutlikus liikumises osalemise eest. Eberhard Gutsleff suri Peterburi vanglas ja ta maeti Peterburi Viiburi linnaosa Samsoni kalmistule. 
Eberhard Gutsleff redigeeris ja toimetas trükki Anton Thor Helle kirjutatud eesti keele grammatika ja kirjutas selle eessõna. Eberhard Gutsleff on grammatika lõpus avaldatud pastori ja surmamõistetu kahekõne autor. Sama kahekõne avaldati ka 1739 ilmunud teoses, mida on nimetatud "Hansu ja Mardi jutuks". Sama raamatu teised kahekõned ei pärine tõenäoliselt Gutsleffile. 
Eberhard Gutsleff oli Kullamaa kihelkonna Vaikna mõisa pandimõisa valdaja.
Isiklikku.
Eberhard Gutsleffi isa Eberhard Gutsleff oli Tallinna Püha Vaimu koguduse õpetaja ja seotud Piibli uue tõlke ettevalmistamisega, vend Heinrich Gutsleffi oli Kullamaa Püha Johannese koguduse pastor, Johann Christoph Gutsleff, Suure-Jaani Johannese koguduse pastor.
Portugalikeelsete Riikide Ühendus

Portugalikeelsete Riikide Ühendus (portugali keeles "Comunidade dos Países de Língua Portuguesa") on valitsusteülene sõprusorganisatsioon, kuhu kuuluvad riigid, kus portugali keelel on ametliku keele staatus. 
Organisatsiooni lõid 1996. aastal seitse riiki: Brasiilia, Portugal, Angola, Roheneemesaared, Guinea-Bissau, Mosambiik ning São Tomé ja Príncipe. Pärast iseseisvumist 2002. aastal liitus sellega ka Ida-Timor. Üheksandaks liikmeks sai 2019. aastal Ekvatoriaal-Guinea. Üheksas riigis elab kokku 287 miljonit inimest ning riikide kogupindala on 10 743 000 ruutkilomeetrit. Vaatlejariike on 32.
Organisatsiooni eesmärk on arendada koostööd riikide vahel, mis paiknevad küll eri kontinentidel ja mida lahutavad suured vahemaad, kuid samas seovad keel ja kultuur.
Nikolai Samohvalov

Nikolai Samohvalov (18. veebruar 1947 – 22. august 1999) oli eesti estraadilaulja.
Tema esitatud lauludest on kõige suurem hitt "Mary-Helain" (originaal: Tony Bell "Mary Elaine" (1977)).
Eesti rahvaloenduste loend

Eestimaa rahvaloenduste loend on loetelu Eesti aladel läbi viidud elanikkonnauuringutest.
Põhjamaade suursaatkonnad Berliinis

Põhjamaade suursaatkonnad Berliinis (saksa "Nordische Botschaften") on ühisnimetus Taani, Rootsi, Norra, Soome ja Islandi suursaatkondade kohta Berliinis, mis kõik paiknevad ühises hoonekompleksis Tiergarteni linnajaos.
1999. aastal valminud kompleksi kujundasid arhitektid Tiina Parkkinen ja Alfred Berger. Kompleks koosneb kuuest hoonest. Viies neist paiknevad suursaatkonnad, mis on paigutatud vastavalt riikide geograafilisele asendile. Kuues hoone nimega Felleshuse on ühiskasutuses ning seal paikneb sissepääs kompleksi, auditoorium ja söökla.
Põhjala Maja

Põhjala Maja (islandi "Norræna húsið") on Islandil Reykjavíkis asuv kultuurikeskus, mille tegevust korraldab Põhjamaade Nõukogu.
Hoone projekteeris Soome arhitekt Alvar Aalto ning see avati 1968. aastal.
Põhjala Majas korraldatakse loenguid, näitusi, kontserte, konverentse ja kohtumisi. Lisaks paiknevad keskuses raamatukogu, Põhjamaade disainile ja toidule spetsialiseerunud pood ning kaasaegse Põhjamaade toidu restoran Dill.
Reykjavíki Põhjala Majas on toimunud muuhulgas Reykjavíki Rahvusvaheline Filmifestival (RIFF), Reykjavíki Rahvusvaheline Kirjandusfestival, Põhjamaade Moebiennaal ja muusikafestival Iceland Airwaves.
T27

T27 oli USA soomusauto prototüüp, mida Studebakeri korporatsioon USA armee jaoks 1944. aastal arendas. Soomusautol oli neli telge, millest kolm olid vedavad (8X6). Vedavad olid esimene, teine ja neljas rattapaar. Soomusauto relvastus koosnes 37 mm kahurist ja kahest .30 kaliibriga kuulipildujast, meeskonnas oli neli liiget.
Aastal 1944 toodeti kaks prototüüpi, kuid tootma seda masinat ei hakatud. Selle asemel valiti hoopis Chevrolet' poolt välja töötatud soomusauto T28 (M38 Wolfhound).
Suluseis

Suluseis on mõnes sportmängus teatud keelatud ründamisviis: 
Suluseisuks nimetatakse ülekantud tähenduses ummikolukorda.
Turakas

Turakas – kaardimäng 2–6 inimesele. 
Mäng ja selle nimi pärineb Venemaalt (vene k. durak - loll), kus ta on siiamaani üks kõige populaarsematest kaardimängudest, mida lisaks veel nimetatakse trumbimänguks. Ei ole välistatud, et see kaardimäng on pärit Poolast, kus oli ta tuntud juba Sakside ajast kui vankrimäng või haara ehk veel piitsamäng, millest meenutas omal ajal Jędrzej Kitowicz.
Mängimiseks kasutatakse 36 kaardist koosnevat mängukaardipakki, milles on kaardid kuuest kuni ässadeni. Mängu eesmärgiks ei ole mitte võitja leidmine, vaid hoopis kaotanud mängija ehk "turaka" selgeks tegemine.
=Mängu käik=
Mäng kahele inimesele:
= Viited =
= Välislingid =
Mängi internetis:
Elektro-L 1

Elektro-L (vene keeles "Электро-Л") on geostatsionaarsel orbiidil vene ilmavaatluse tehiskaaslane.
Elektro-L valmis Vene riikliku kosmoseagentuuri tootmiskoondises Lavotškin ja viidi orbiidile Baikonuri kosmodroomilt 20. jaanuaril 2011. Satelliit kaalub 1620 kg, tal on 1,7 kW võimsusega päikesepaneelid. Satelliit on 36 000 km kõrgusel ekvaatori kohal umbes 54° idapikkusel. Satelliidil on 1-km pikslitega nähtava valguse ja 4-km pikslitega lähi-infrapunakaamerad. Satelliit edastab Maa nähtava osa pildi (veidi vähem kui poolkera) iga poole tunni tagant. Visuaalselt loomulike värvifotodena välja nägevad pildid koostatakse punasest ja kahest lähi-infrapunasest spektraalpildist.
FC Elva II

FC Elva II on Eesti jalgpalliklubi FC Elva duubelmeeskond, mis mängib III liigas.
FC Elva III.
2008.
Otepää ja Puka mängijatest komplekteeriti võistkond FC Elva Puka, mis oli FC Elva II duubelmeeskond. Kodumängud mängiti Puka staadionil.
Tuli

Tuli on kõrgel temperatuuril põlemisel leekide moodustumisel ilmnev nähtus, mille käigus eraldub valgust ja soojust. 
Tule tekkimise eelduseks on kolme komponendi olemasolu: kütus, oksüdeerija ja piisavalt suur kuumus. Oksüdeerija võib olla näiteks õhuhapnik ning peab toimuma süttimistemperatuuri ületamine. Kuna elame õhu atmosfääris, milles kõige aktiivsem oksüdeerija on hapnik, siis enamasti ongi tule puhul tegemist hapniku ja põleva aine (täpsemalt pürolüüsi käigus tekkinud aurude) kiire omavahelise reaktsiooniga. Kuna tuli koosneb kolmest osast, siis ka tule kustutamine, tuletõrje on sihipärane tegevus selleks, et neid osasid vähendada. Tule kustutamiseks tuleb võimalusel vähendada kütuse hulka, alandada temperatuuri ja takistada hapniku juurdepääsu. Kui tule kuumus pole väga kõrge, saab tuld kustutada veega. Kuna vee keemilised sidemed vee molekulides ja molekulidevahelised 
vesiniksidemed kokku omavad küllalt palju energiat, siis neelab vesi palju soojusenergiat-soojeneb suhteliselt aeglaselt. See on põhjuseks, et vesi jahutab tule kollet, vähendades pürolüüsi. Kuna vesi katab põleva pinna, siis takistavad vee molekulid vabade hapniku molekulide juurdepääsu. Kui tule kaks komponenti on piisavalt vähendatud, siis tuli kustub. Kui aga põlemistemperatuur on piisavat kõrge, siis vee molekulid lagunevad ja kuna tekib juurde täiendavat hapnikku, siis põlemisprotsess, tuli muutub hoopis aktiivsemaks. Samuti ei tohi tuld veega kustutada voolu all elektrijuhtmete läheduses.
Suure kuumuse tõttu tekitab tuli põletusi.
Tulest alguse saanud soojusenergia kandub edasi kahel viisil. Nii aine osakeste liikumise kaudu elik konvektsiooni ja soojusjuhtivuse abil, kui ka välja kaudu - elektromagnetilise välja kiirgusena infrapunakiirguse ehk soojuskiirgusena. See on laetud oskeste liikumisest tekkiv kiirgus, mille lainepikkus on suurem kui nähtaval valgusel ja väiksem kui raadiolainetel.
K

K (väiketähena k) on eesti tähestiku ja teiste ladina kirja kasutavate tähestike täht. K on ladina tähestiku 11. täht. 
K-le vastab kreeka tähestikus kapa ja kirillitsa К.
II liiga 2010

II liiga 2010 võitis ida/põhja tsoonis FC Puuma ja lääne/lõuna tsoonis Tartu FC HaServ.
Lumeleopard (aunimetus)

Lumeleopard (vene "Снежный барс") on Venemaal ja endistes Nõukogude Liidu vabariikides alpinistidele ehk mägironijatele antav aunimetus, mille saamise tingimusi on paar korda muudetud.
Tiitli ja aumärgi pälvimiseks oli vaja vallutada esialgu neli (hiljem viis) Nõukogude Liidu seitsmetuhandelist mäetippu: Ismoili Somoni/Kommunismi, Džengiše/Pobeda, Lenini ja Korženevskaja tipp. Han-Tengrit (7010 m), mis on üks tehniliselt raskemaid mägesid, ei loetud toona seitsmetuhandeliseks mäetipuks, kuna selle kõrgus on ilma liustikuta 6995 m. Tiitli saamiseks tuleb vallutada eri mäetipud ning sama tipu mitu korda alistamine ei lähe arvesse.
Samuti peavad aunimetuse saamiseks olema tulemused korralikult dokumenteeritud. 
Hiljem on mitu tippalpinisti vallutanud ka samal kõrgmäestikualal, kuid Hiina territooriumil Ida-Pamiiris asuvad veelgi kõrgemad mäed – raske Koskulaki (7028 m) ja tehniliselt kergema Muztagata (7509 m) –, kuid lumeleopardi aunimetusega neid ei seostata.
Alates 1970. aastast peab Lumeleopardide ametlikku nimekirja Vladimir Šatajev.
Aastatel 1961–1984 olid neli nõutavat tippu Ismoili Somoni ehk Kommunismi mäetipp, Džengiše ehk Pobeda mäetipp ning Lenini ja Korženevskaja mäetipp. 1985–1989 oli Pobeda asemel vaja jõuda Han-Tengri mäetippu. Alates 1990. aastast peab aunimetuse saamiseks vallutama kõik viis mainitud tippu.
Aastal 2019 pärast Džengiše tipu alistamist said esimeste eestlastena kõik viis mäetippu vallutatud Ain Rästa ja Priit Joosu.
Fääri kirjandus

Fääri kirjandus on fääri keeles või Fääri saarte asukate kirjutatud kirjandus.
Fääri kirjandus selle tavapärases tähenduses on vaid 100–200 aastat vana, tänapäevane kirjandustraditsioon kujunes alles 20. sajandil. Selle peamine põhjus on, et fääri keelel puudus pikka aega ühtne ortograafia. 
Kuni 15. sajandini sarnanes fääri keele ortograafia islandi ja norra keele omaga, kuid pärast reformatsiooni 1538. aastal keelasid Taani võimud fääri keele kasutamise koolides, kirikutes ja ametlikes dokumentides. Seetõttu püsis fääri keel 300 aastat üksnes rikkaliku suulise traditsiooni najal ning kõik luuletused ja lood kandusid edasi vaid suuliselt. 
Vanem kirjanduspärand jagatakse kolme harru: "sagnir" (saagad ehk ajaloolised jutustused), "ævintýr" (lood) ja "kvæði" (ballaadid ehk lugulaulud, mida saatsid tihti muusika ja keskaegne rivitants). Vana fääri kirjandus kirjutati üles alles 19. sajandil. Fääri lugulaulude hulgas on Eddade ja Völsungite saagaga samaainelisi lugusid, samuti "Rolandi laulu" kohalikke variante.
1854. aastal avaldas Venceslaus Ulricus Hammershaimb kaasaegse fääri keele ortograafia, mida kasutatakse tänini. Tema loodud kirjaviis ühtib varasema kirjatraditsiooniga, mis ulatub tagasi vanapõhja keeleni.
Fääri keele kauakestnud tõrjutusele vaatamata pärineb Fääri saartelt terve rida kirjanikke ja luuletajaid. Tuntuimad nende seas on Jørgen-Frantz Jacobsen (romaani "Barbara" autor) ning William Heinesen, kes mõlemad kirjutasid taani keeles. Tuntud kirjanike seas on ka Heðin Brú ("Vanamees ja ta pojad") ning Jóanes Nielsen. Luuletajate sekka kuuluvad vennad Janus ja Hans Andreas Djurhuus ning Rói Patursson. Nii Heinesen kui ka Patursson on pälvinud Põhjamaade Nõukogu kirjandusauhinna.
S

S (väiketähena s) on eesti tähestiku ja teiste ladina kirja kasutavate tähestike täht. S on ladina tähestiku 19. täht. 
S-ile vastab kreeka tähestikus sigma ja kirillitsa С.
Eesti keeles on S sageduselt 4. täht ja kõige sagedamini esinev kaashäälikutäht. Selle sagedus proosatekstis on 8,5%.
s lühendina tähendab sajand.
Kuivajõe meeskoor

Kuivajõe Meeskoor on meeskoor Kose vallas Kuivajõel.
Koor loodi aastal 1962.
Koorijuht on Mareks Lobe.
Ekstraklasa

Ekstraklasa on Poola jalgpalli kõrgeim liiga.
Liiga asutati 1926. aasta detsembri ja esimene liigahooaeg algas 1927. aasta aprillis. Esimesena tuli liiga võitjaks Krakówi Wisła. Kokku on Ekstraklasa võitnud 18 klubi. Kõige edukam on 15 meistritiitliga Varssavi Legia, kellele järgnevad Zabrze Górnik ja Krakówi Wisła (mõlemalt 14 võitu) ning Chorzówi Ruch (13 võitu).
Alates hooajast 2021–22 mängib liigas 18 klubi. Enne seda kuulus liigasse 16 klubi. Iga klubi peab hooaja jooksul 34 mängu. Liigahooaeg kestab juulist maini.
UEFA koefitsiendi järgi oli Poola liiga perioodil 2018–2023 Euroopa jalgpalli kõrgliigade seas tugevuselt 24. kohal.
Klubid.
Hooajal 2023–24 mängivad liigas järgmised 18 klubi:
Caroline Graham

Caroline Graham (sündinud 17. juulil 1931) on inglise näitekirjanik, stsenarist ja kriminaalromaanide autor.
Tema tuntumad tegelaskujud on fiktiivse Midsomeri krahvkonna Caustoni politseijaoskonna vaneminspektor Tom Barnaby ja vanemkonstaabel Gavin Troy.
Elulugu.
Caroline Graham sündis 1931. aastal Inglismaa keskosas Warwickshire'i krahvkonnas. 6-aastaselt jäi Caroline emata. 14-aastaselt lahkus tüdruk koolist ja asus erinevate töödega raha teenima. Enne abiellumist, aastatel 1953–1955 oli Caroline Graham mereväes. 1970. aastatel tegutses naine teatris näitleja ja inspitsiendina. Tegi kaastööd nii raadiole kui ka televisioonile, kirjutades stsenaariume. Aastal 1991 omandas ta teatrihariduse Birminghami Ülikoolis.
Hermann Arnold Lezius

Hermann Arnold Lezius (31. märts / 12. aprill 1863 Nõo – 1. juuli 1928 Narva) oli baltisaksa päritolu Eesti vaimulik.
Lezius õppis aastatel 1870–1871 Blumbergi koolis, aastatel 1872–1879 Tartus gümnaasiumis. Aastatel 1880–1881 õppis ta Tartu Ülikoolis filoloogiat, aastatel 1881–1886 usuteadust (sai aastal 1883 hõbeauraha). Korporatsioon Neobaltia liige.
Prooviaastal oli ta aastal 1886 Kuressaare Laurentiuse koguduses Daniel Burchard Lemmi juures. Ordineeriti 15. veebruaril 1887 õpetajaks.
Ta oli aastatel 1887–1888 Kuressaare Laurentiuse koguduse adjunktõpetaja, olles selle kõrvalt ka gümnaasiumi ja tütarlastekooli usuõpetaja. Aastatel 1888–1901 oli ta Mihkli Miikaeli koguduse õpetaja ja ühtlasi Pärnu praostkonna vaimulik koolirevident. Aastatel 1901–1913 oli ta Tartu linna vikaarõpetaja ja ühtlasi õpetaja Zeddelmanni erakoolis, 1902. aasta jaanuarist aprillini oli ta veel Tartu Ülikooli koguduse vikaarõpetaja. Aastatel 1913–1915 oli ta Moskva konsistooriumiringkonnas Samara koguduse õpetaja, teenides sakslasi ja eestlasi. Aastatel 1913–1915 oli ta Siberisse välja saadetud. Aastatel 1917–1922 teenis ta jälle Samara kogudust. Aastatel 1923–1927, pärast opteerumist, oli ta taas Mihkli Miikaeli koguduse õpetaja. Jäi 1927. aastal emerituuri ning elas siis Tartus ja Narvas. Narvas ta ka suri.
Isiklikku.
Tema isa Andreas Friedrich Lezius oli Tõstamaa ja Nõo Püha Laurentsiuse koguduse õpetaja, vend Friedrich Eduard Lezius oli Rõuge Maarja koguduse adjunktõpetaja ning Greifswaldi Ülikooli õppejõud, Kieli ja Königsbergi Ülikooli professor. Vanaisa Georg Friedrich Karl Heinrich von Bidder oli Tartu Ülikooli arstiteaduskonna professor ja Tartu Ülikooli rektor, onu Friedrich Ernst Bidder oli Tartu Ülikooli arstiteaduskonna õppejõud, teine onu Paul Roderich Bidder oli Laiuse Püha Jüri koguduse õpetaja, onupoeg Roderich Bidder oli õpetajaks Harju-Risti, Nissi ja Tallinna Peeteli koguduses, teine onupoeg Alfred Bidder oli õpetajaks Tallinna Toomkoguduses. Tema kälimees Wilhelm Karl Emil Bergmann oli tegeliku usuteaduse professor Tartu Ülikoolis.
Super League (Kreeka)

Kreeka Super League (ametlikult kreeka keeles Σούπερ Λίγκα / Soúper Línka; ka lihtsalt Super League) on Kreeka jalgpalli kõrgeim liiga.
Alates 1927. aastast on Kreeka meistriks tulnud kuus klubi. Neist enam kui pooltel kordadel on võitnud Olympiakós (48 võitu), 20 korda on võitnud Panathinaikόs, 13 korda Ateena AEK, 4 korda PAOK, 3 korda Aris ning ühe korra AE Lárisa.
Klubid.
Hooajal 2023–24 mängivad liigas järgmised 14 klubi:
Liigas mänginud Eesti jalgpallurid.
Sander Puri – AE Lárisa 1964 (2010–2011)
Martin Schulzenberg

Martin Schulzenberg (2. november 1864 Pöögle – 17. jaanuar 1912 Tartu) oli eesti talunik (Liivimaa kubermangus) ja III Riigiduuma saadik Liivimaa kubermangust. 
Maetud Alatskivi kalmistule.
Cāṇakya

Tšaanakja (sanskriti चाणक्य Cāṇakya) (umbes 350–283 ema) oli Vana-India poliitik ja filosoof, Maurja dünastia esimese keisri Tšandragupta (u 340–293 ema) nõuandja, kes aitas keisril võimule tõusta. Tšaanakjat peetakse traditsiooniliselt ka Lõuna-Aasia klassikalise poliitilise teose "Arthaśāstra" autoriks, keda raamat mainib nimede Kautilja ja Višnugupta all. Tšaanakjat ja Kautiljat on võimalik pidada samaks isikuks ja lokaajata koolkonna esindajaks.
Ehkki Tšaanakja mõju ulatab üle kogu Lõuna-Aasia ning tema õpetused on kõikjal omaks võetud, on ta pärit siiski Indiast. Teda peetakse majandusteaduse ja politoloogia algatajaks. Läänes on Tšaanakjat nimetatud India Machiavelliks, ehkki tema tööd on Machiavelli omadest 1800 aastat varasemad. Tšaanakja oli õpetaja muistses teaduskeskuses Takšašilās ning vastutas Maurja keisririigi loomise eest, mis oli esimene suurriik India subkontinendil. Gupta dünastia lõpul läksid ta tööd kaotsi ning avastati taas alles 1915. aastal.
Eesti keeles on ilmunud valik tema õpetussõnu pealkirja all "Kuninga käsiraamat" (2008, tlk Margus Lattik).
Pilliroog (perekond)

Pilliroog ("Phragmites") on kõrreliste sugukonda kuuluv taimede perekond.
Eestis kasvab üks liik, harilik pilliroog.
Virslīga

Virslīga on Läti jalgpalli kõrgeim liiga. 1927. aastal asutatud liigas mängib kümme meeskonda. Hooaeg kestab märtsist novembrini. Meister saab õiguse osaleda UEFA Meistrite Liiga eelringis, teiseks ja kolmandaks jäänu UEFA Euroopa Konverentsi Liiga eelringis.
UEFA koefitsiendi järgi oli Läti liiga perioodil 2020–2025 Euroopa jalgpalli kõrgliigade seas tugevuselt 36. kohal.
Klubid.
2025. aasta hooajal mängivad liigas järgmised klubid:
Kaisel

Kaisel ("Schoenoplectus") on lõikheinaliste sugukonda kuuluv taimede perekond.
Eestis kasvab kaks liiki, järvkaisel ja kare kaisel.
Šuja

Šuja on linn Venemaal Ivanovo oblastis. Asub 32 km Ivanovost kagu pool Kljazma lisajõe Teza ääres.
Šujat on kirjalikult esmamainitud 1393. aastal. 1566. aastal läks linn Ivan Julma opritšnina alla.
Linna valitses Šuja Šuiskite vürstisuguvõsa ligi 200 aasta jooksul. Šuja vürstide soost põlvnes Vene tsaar Vassili IV (Šuiski). 
Šujas asub Ülestõusmise katedraal, mille 106-meetrine kellatorn on kõrgeim eraldiseisev õigeusu kiriku kellatorn.
FC M.C. Tallinn

FC M.C. Tallinn on endine Eesti jalgpalliklubi.
Eesti aasta auto

Eesti aasta auto on aunimetus, mida antakse ajakirja Tehnikamaailm algatusel alates 2000. aastast. 
Esimesel korral selgus võitja rahvahääletuse teel, alates 2002. aastast selgitab parimad välja autoajakirjanikest koosnev žürii.
Seni on autotootjatest edukaim olnud Škoda, kes on võitnud selle nimetuse neljal korral: aastatel 2007, 2009–2010 ja 2016. Kolmekordne võitja on Opel (2011, 2017 ja 2018).
Viited.
https://tehnikamaailm.ee/artikkel/porsche-tegi-ajalugu
Tekniikan Maailma

Tekniikan Maailma (lühendatult TM, eesti keeles "Tehnika Maailm") on Põhjamaade suurim tehnikaajakiri. 22 korda aastas ilmuv väljaanne ilmub alates 1953. aastast. Ajakiri on tuntud eelkõige oma täpsete ja objektiivsete testide poolest.
Alates 1998. aastast ilmub Eestis Tekniikan Maailma sõsarväljaanne Tehnikamaailm (vahepeal ilmus analoogne väljaanne (TM ehk Technika Mums) ka Leedus).
FC Nõmme United

FC Nõmme United on 2000. aastal loodud Eesti jalgpalliklubi. Klubi on enim tuntud oma tugeva noortesüsteemi poolest.
Ajalugu.
Klubi asutas 2000. aastal Enn Loog. Algselt Eesti Telefoni SK ja FC Elioni nime all esinenud võistkond kannab alates 2006. aastast nime FC Nõmme United. Klubi arengule aitas juba varajastel aastatel kaasa Mart Poom, kes mängis samal ajal Inglismaa Premier League'is. Pärast Poomi sportlaskarjääri lõppu asutati Mart Poomi Jalgpallikool, mis hakkas tegutsema Nõmme Unitedi noortesüsteemina.
Aastatel 2005 kuni 2017 mängis Nõmme United 13 hooaega tugevuselt neljandal tasemeastmel II liigas lõuna/lääne tsoonis, kuni 2017. aastal liiga võiduga kindlustati koht Esiliiga B-s. Debüüthooajal Esiliiga B-s oli tulemuseks tabeli keskmine ehk 5. koht. 2019. aastal kindlustati koht Esiliigas.
Pärast 2022. aasta hooaega sai klubi peatreeneriks Vladimir Vassiljev ning Nõmme United seadis eesmärgiks tõusta kolme hooaja jooksul Premium Liigasse. See eesmärk saavutati ühe aastaga – 2023. aastal võitis klubi Esiliiga, kogudes 90 punkti. Hooaja lõppedes siirdus Vassiljev välismaale ning Nõmme United nimetas oma Premium Liiga debüüthooajaks peatreeneriks soomlase Jani Sarajärvi. Sarajärvi vabastati ametist vaid pärast nelja mängu ning meeskonda juhendasid hooaja lõpuni esmalt abitreenerid ning seejärel Martin Klasen. Klubi lõpetas oma debüüthooaja Premium Liigas viimase ehk kümnenda kohaga, kogudes 15 punkti, ning langes tagasi Esiliigasse.
Staadion.
Klubi treeningud ja kodumängud toimuvad Männiku jalgpallikeskuses, mis asub Tallinnas Võidu tn 16. Kompleksis on tänapäevase kastmissüsteemiga naturaalmuruväljak (104 x 64 m) ja kunstmuruväljak (90 x 60 m). Kunstmuruväljakule paigaldatakse talvekuudeks kilehall. Kompleksis on ka 2016. aastal valminud staadionihoone, kus asub klubi kontor, jõusaal, saun, hostel ja söögikoht.
Noortesüsteem.
Nõmme Unitedi noortesüsteemi peetakse Eesti ja Baltimaade üheks tugevaimaks. 2025. aasta seisuga on kokku klubis 14 noortegruppi. Klubi noored võtavad osa Eesti meistrivõistlustest vastavalt vanusele. Noorte kõige suuremaks saavutuseks Eestis võib pidada 2013–2015 valitsetud aega U17 Eliitliigas, kui võideti Eesti prestiižseima noortesarja tiitel 3 aastat järjest. Klubi kuulsaimaks kasvandikuks võib pidada Karl Jakob Heina.
Mängijad.
"Seisuga detsember 2023"
Võitjad (1): 2023
3. koht (1): 2020
Võitjad (1): 2019
Võitjad (1): 2009, 2017
2. koht (2): 2008, 
3. koht (1): 2005, 2010, 2016
Võitjad (1): 2004
3. koht (1): 2003
Võitjad (1): 2001
2. koht (1): 2000
Sidemereaktsioon

Sidemereaktsioon ehk reaktsioonjõud on jõud, millega sidet moodustav keha mõjub vaadeldavale kehale. Reaktsioonjõudusid nimetatakse ka passiivseteks jõududeks, kõiki teisi jõudusid aga aktiivseteks jõududeks. Inseneriülesannete puhul nimetatakse sidemeid tihti ka tugedeks ja vastavaid reaktsioonjõudusid toereaktsioonideks.
Primera Divisió

Primera Divisió on Andorra jalgpalli kõrgeim liiga.
Andorra tuntuim klubi FC Andorra ei ole kunagi mänginud Andorra liigas, vaid osaleb Hispaania liigasüsteemis.
Staadionid.
Andorra Jalgpalliliit korraldab "Primera Divisió" ja "Segona Divisió" mängud staadionitel, mis kuuluvad alaliidule. Lisaks annab jalgpalliliit meeskondadele ka staadionid ja väljakud treeningute jaoks. FC Encamp on ainuke klubi kellel on oma staadion (✚), mis asub Prada de Molesis (Camp de Futbol d'Encamp).
Erovnuli Liga

Erovnuli Liga (gruusia keeles "ეროვნული ლიგა"; otsetõlkes "Rahvusliiga") on Gruusia jalgpalli kõrgeim liiga.
Alates 2017. aastast kestab liiga kevadest sügiseni. Alates samast aastast mängib liigas ka kümme klubi.
Alates 1990. aastast on Gruusia meistriks tulnud kümme klubi. Ülekaalukalt on edukaim 18 võiduga Thbilisi Dinamo.
Klubid.
2022. aasta hooajal mängivad liigas järgmised klubid:
Horvaatia jalgpalli kõrgliiga

SuperSport HNL (ametlikult horvaadi keeles "Prva hrvatska nogometna liga", lühend "HNL") on Horvaatia jalgpalli kõrgeim liiga.
Liiga loodi 1992. aastal. Kokku on liiga võitnud neli klubi. Peaaegu kolm neljandikku kordadest on võitnud Zagrebi Dinamo (kokku 25 võitu), kuus korda on võitnud Spliti Hajduk ning ühe korra HNK Rijeka ja NK Zagreb.
UEFA koefitsiendi järgi oli Horvaatia liiga perioodil 2019–2024 Euroopa jalgpalli kõrgliigade seas tugevuselt 20. kohal.
Sponsornimed alates 2003:
2022–, SuperSport Hrvatska nogometna liga / SuperSport HNL
Klubid.
Hooajal 2024–25 mängivad liigas järgmised klubid:
FK Ventspils

FK Ventspils on Läti linna Ventspilsi jalgpalliklubi, mis hooajal 2011 mängib riigi kõrgliigas.
FK Liepājas Metalurgs

FK Liepājas Metalurgs on endine Läti jalgpalliklubi, mis tegutses Liepāja linnas ning mängis riigi kõrgliigas.
Skandinaavia vesinikumaantee

Skandinaavia vesinikumaantee ("Scandinavian Hydrogen Highway Partnership"; SHHP) on võrgustik, mis ühendab kolme Põhjamaa kohalikud vesinikutanklate taristute projektid: Denmark Hydrogen Link Projecti Taanis, Norway HyNor Projecti Norras ja Sweden's HyFuture Projecti Rootsis.
Projekti alustati 2006. aastal sihiga saada esimeseks piirkonnaks, mis on kaetud vesinikutanklate võrgustikuga.
Eesmärgid.
Projekti eesmärk on kiirendada vesinikkütustele üleminekut Põhjamaades ning luua keskkonnasõbralikum ja jätkusuutlikum ühiskond. Projekti abil ühendatakse Norra, Rootsi ja Taani huvitatud osapoolte tegevus, et vältida üksiküritajate killustumist ning suurendada projekti efektiivsust. See on esimene vesinikkütuste taristuid arendav kommertsettevõte Euroopas.
Püütakse saavutada, et aastatel 2012–2015 oleks teedel 100 bussi, 500 autot ja 500 muud sõidukit, mis kasutaksid kütusena vesinikku. Selle toetamiseks plaanitakse aastaks 2015 tööle panna 45 vesinikutanklat.
Tankimisjaamad.
2011. aasta aprilli seisuga on valmis ehitatud ja töötavad seitse vesinikutanklat, nendest kaks on Taanis, üks Rootsis ja neli Norras. Planeerimis- või ehitusjärgus on veel üheksa tanklat.
Sõidukid.
Teel vesinikumaantee plaani täiemahuliseks täitmiseks on hetkel veel mitmeid takistusi. Suurimaks neist on probleem, mil moel hankida piisavalt suur hulk vesinikul liikuvaid autosid. Üleminekuetapil peetakse oluliseks kasutada sõidukeid, millel on nii vesinikul töötav jõuajam kui ka traditsiooniline sisepõlemismootor. Vesinikmootoritega autode kiiremal levikul on põhitakistuseks hind, mis on märgatavalt kõrgem kui sisepõlemismootoriga autodel ja elektriautodel. General Motorsi juhatuse esimehe Fritz Hendersoni sõnul ulatub hinnavahe kuni 10 korrani, vesinikuautode kahjuks – seda General Motorsi mudelite Sequel ja Volt näitel, mis vastavalt töötavad vesiniku- ja elektrimootoriga, kusjuures esimese turuhind jääb 400 000 dollari suurusjärku, Volt aga maksab umbes 40 000 dollarit.
Edasised plaanid.
Järgmiste sammudena plaanitakse tanklate ehitamist suuremate linnade, sealhulgas Malmö, Oslo ja Kopenhaageni lähedale ning suuremate magistraalteede äärde. Uued tanklad ühtivad täielikult uue standardiga SAE J2601 ning ka olemasolevad jaamad viiakse sellele standardile üle.
Norras ja Taanis on riiklik plaan, mille kohaselt peaks aastaks 2015 85% linnasisesest liiklusest moodustama elektri ja vesiniku jõul liikuvad sõidukid. Ka teistes Skandinaavia riikides valmistutakse üleminekuks fossiilkütustel töötavatelt sõidukitelt elektri- ja vesinikupõhistele.
Jaan Parv

Johannes (Jaan) Parv (28. september 1867 – 29. oktoober 1899 Vastseliina) oli eesti ajakirjanik, tõlkija ja luuletaja. Kasutas ka pseudonüümi J. Endla.
Töötas mitmes ajalehetoimetuses sh, Hugo Treffneriga Oma Maa ja Postimehe toimetuses, hiljem politsei kantseleiametnikuna Võrus ja 1893. aastast Loosi vallakirjutajana ja 1897. aastast Vastseliina valla- ja kohtukirjutaja.
Aksel Pajupuu

Aksel Pajupuu (8. jaanuar 1926 Sigula küla, Kolga vald – 28. juuli 2009) oli eesti muusikategelane ja koorijuht.
Inga Neissaar

Inga Neissaar (1979. aastani Inga Sahhatševskaja; sündinud 20. aprillil 1959 Tartus) on Eesti spordipedagoog, Tartu Ülikooli kehakultuuri õppejõud.
Elulugu.
Inga Neissaar on teenistujate tütar. Neissaar sündis Tartus, kuid on elanud ka Sindis.
1977 lõpetas ta Tartu 10. Keskkooli, 1982 Tartu Riikliku Ülikooli kehakultuuriteaduskonna. 1991 kaitses ta samas sporditeaduste magistri väitekirja "Rütmivõimlemise kasutamine kehalise tubliduse (fitness) tõhustamiseks naistel".
1978–1983 oli Neissaar TRÜ võimlemiskateedri õppeülesande täitja, 1983–1992 õpetaja, 1993–1995 spordipedagoogika ja treeninguõpetuse instituudi assistent, 1996–1999 lektor, 2000. aastast treeninguõpetuse õppetooli lektor. Ta täiendas end Kanadas, ühtlasi töötas Torontos võimlemisklubi Ritmica treenerina. Ta on õpetanud aeroobvõimlemise metoodika kursust, koostanud võimlemisalaseid metoodilisi väljaandeid ja korraldanud võimlemistreenerite täiendusõpet.
Ta on Eestis tuntud aeroobikatreenerina, kuid on töötanud ka iluvõimlemistreenerina.
Koostöös Rein Jalakuga on ta kirjutanud raamatu "Jõu- ja venitusharjutusi igaühele" (ilmunud 2004, 2006 ja 2008).
Teadustöö.
Inga Neissaare uurimisvaldkond on olnud aeroobvõimlemise mõju töövõimele ja kehalistele võimele, vere lipoproteiidide koostisele ning selle toime ärevusseisundite korral. Ta on uurinud aeroobika mõju naiste enesehinnangule ja isiksuseomadustele. Ta on Eesti Võimlemisliidu juhatuse liige. Neissaar on avaldanud üle 20 teaduspublikatsiooni.
Isiklikku.
20-aastaselt abiellus ta korvpallitreeneri Jüri Neissaarega, neil on poeg Ronni. Inga Neissaarel on kaksikõde Ester.
Simulaakrum

Simulaakrum (ladina keeles: "simulacrum" "&lt; simulo"; 'kujutis, pilt, sarnasus, näivus') on teabekaos. Simulaakrum on koopia, millel pole tegelikkuses vastet (vōi originaali); ehk märk, millel pole tähistatavat (tegelikku objekti). 
Mõiste tõi ühiskonna- ja inimteadustes laialdasse kasutusse prantsuse filosoof Jean Baudrillard ("Simulaakrumid ja simulatsioon" 1981). Baudrillard'i järgi on simulaakrum koostatud, simuleeritud maailm - reproduktsioon, mis tekitab algse tegelikkusega sideme kaotanud iseseisva reaalsuse. Täpsemalt eristas Baudrillard kolme tüüpi simulaakrumeid:
Gilles Deleuze'i määratluses on simulaakrum süsteemene teabekaos: "süsteem, milles erinev suhestub erinevaga erinevuse enda kaudu". Süsteemne teabekaos jaatab lahknevust ja võimu hajutamist (detsentraliseerimist).
Müteem

Müteem on müüdi vähim iseseisev muutumatu tähenduslik koostiselement.
Mõiste võttis kasutusele Claude Lévi-Strauss. 
Müteem on analoogiline foneemidele, morfeemidele ja semeemidele lingvistikas.
JK Tallinna Kalev III

JK Tallinna Kalev III on Eesti jalgpalliklubi JK Tallinna Kalev teine duubelmeeskond, mis mängib III liigas.
Rakvere JK Tarvas II

Rakvere JK Tarvas II on Eesti jalgpalliklubi Rakvere JK Tarvas duubelmeeskond.
Ljudmila Gurtšenko

Ljudmila Markovna Gurtšenko (vene keeles Людмила Марковна Гурченко; 12. november 1935 Harkiv – 30. märts 2011 Moskva) oli vene näitleja ja laulja.
Ljudmila Gurtšenko sündis Ukrainas Harkivis. Pärast keskkooli lõpetamist 1953. aastal läks ta Moskvasse ning asus õppima Ülevenemaalises Riiklikus Kinematograafia Instituudis (VGIK), mille ta lõpetas 1958. aastal.
Õpingute ajal tegi ta oma filmidebüüdi, mängides Jan Fridi filmis "Tõe tee" (1956). Ühte peaosadest mängis Gurtšenko ka samal aastal valminud Eldar Rjazanovi komöödias "Karnevaliöö". See roll tõi Gurtšenkole üleliidulise populaarsuse.
Ljudmila Gurtšenko mängis ühtekokku 96 filmis, nende seas sellistes filmides nagu "Tütarlaps kitarriga" (1958), "Jalgrattataltsutajad" (1963), "Siberiaad" (1978), "Mehaanik Gavrilovi armastatud naine" (1981), "Jaam kahele" (1982), "Armastus ja tuvid" (1984) jt. Tema viimaseks filmiks jäi 2009. aastal esilinastunud film "Kirev hämarus", mille stsenarist, näitleja ja lavastaja ta oli. 
Ljudmila Gurtšenko oli väga hinnatud ka estraadilauljana. Temalt on ilmunud kümme CD-d ja kuus LP-d. 
Ta on kirjutanud kolm raamatut: "Minu täiskasvanud lapsepõlv", "Aplaus" ja "Ljusja, stopp!".
Tema elu ja loomingulise tee kohta on tehtud 16-osaline telesari "Ljudmila Gurtšenko" (2015, Venemaa), kus teda kehastab näitleja Julija Peresild.
Immanuel Pau

Immanuel Pau (18. märts 1908 Võru – 21. november 1983 Tallinn) oli eesti kirjanik, prosaist, näitekirjanik ja tõlkija.
Ta õppis Lasva vallakoolis, Võrus ja lõpetas aastal 1932 eksternina Hugo Treffneri Gümnaasiumi.
Ajalehe Roheline Post väljaandja ja vastutav toimetaja 1934.
Koeru JK

Koeru JK on Eesti jalgpalliklubi.
Premjer Liga

Premjer Liga on Venemaa jalgpalli kõrgeim liiga. Liiga asutati aastal 2001. Premjer Ligas mängib 16 meeskonda.
Hooaeg 2011–2012 oli Premjer Liga viimane hooaeg, mille jooksul peeti kohtumisi ka suvel. Alates järgmisest hooajast vahetati süsteem sügis-kevad peale.
Klubid.
Hooajal 2021–22 mängivad liigas järgmised 16 klubi:
Islandi Ülikool

Islandi Ülikool (islandi keeles "Háskóli Ísland"s) on Islandi riiklik ülikool, mis asutati 17. juunil 1911. 
Esimese aasta jooksul astus ülikooli 45 õppurit. Tänapäeval õpib Islandi ülikooli 25 teaduskonnas kokku umbes 16 000 üliõpilast.
Ülikoolilinnak asub Reykjavíki kesklinnas (Tjörninist edelas) ning selle suurus on ligikaudu 10 hektarit.
2005. aastast on ülikooli rektor Kristín Ingólfsdóttir, kes on ka esimene naisrektor. Enne teda oli rektoriametis Páll Skúlason.
* Äri- ja majandusteaduskond
* Õigusteaduskond
* Sotsiaalteaduskond
* Sotsiaaltööteaduskond
* Politoloogiateaduskond
* Arstiteaduskond
* Õendusteaduskond
* Odontoloogiateaduskond
* Farmakoloogiateaduskond
* Toitumisteaduskond
* Psühholoogiateaduskond
* Usuteaduskond
* Keele-, kirjandus- ja lingvistikateaduskond
* Islandi ja võrdlevate kultuuriuuringute teaduskond
* Ajaloo- ja filosoofiateaduskond
* Spordi-, vabaajauuringute ja sotsiaalhariduse teaduskond
* Õpetajahariduse teaduskond
* Pedagoogikateaduskond
* Maateaduskond
* Elu- ja keskkonnateaduskond
* Elektri- ja arvutiinseneriteaduskond
* Füüsikateaduskond
* Ehitus- ja keskkonnainseneriteaduskond
Campionato Sammarinese di Calcio

Campionato Sammarinese di Calcio on San Marino jalgpalliliiga.
Liigas mängivad San Marino kõik aktiivsed klubid, kokku 16 võistkonda. Võistkondadel ei ole eraldi kodustaadione, mängud peetakse San Marino kaheksal jalgpallistaadionil.
Alates 1986. aastast on San Marino meistriks tulnud 12 klubi. Enim kordi on võitnud Tre Fiori (8 võitu).
UEFA koefitsiendi järgi on San Marino liiga Euroopa jalgpalli kõrgliigade seas kõige nõrgem.
Võistkonnad (2023–24).
Hooajal 2023/24 mängisid liigas järgmised võistkonnad.
Wilhelm Gotthilf Robert Adelbert Christiani

Wilhelm Gotthilf Robert Adelbert Christiani (15. veebruar/27. veebruar 1831 Mäksa – 4. juuli/16. juuli 1895 Pihkva) oli Eesti vaimulik.
Ta õppis aastatel 1839–1842 Radloffi asutuses Viljandis (Radloffsche Anstalt in Fellin), aastatel 1842–1845 Cēsise lähedal asuvas Berzaune õppeasutuses, aastatel 1846–1850 Gustav Max Schmidti Eragümnaasiumis Viljandis. Aastatel 1850–1854 õppis ta Tartu Ülikooli usuteaduskonnas. Aastatel 1856–1858 oli ta õpetajaks Gustav Max Schmidti Eragümnaasiumis. Aastatel 1858–1859 oli ta prooviaastal Tartu Maarja koguduses Adalbert Hugo Willigerode juures, Tarvastu Peetri koguduses Paul Carlblomi juures ja Helme Maarja koguduses Ernst Behse juures. Ordineeriti 28. veebruaril/12. märtsil 1860 Vastseliinas õpetajaks.
Ta oli aastatel 1860–1862 Võru praostkonna vikaarõpetaja. Aastatel 1862–1873 oli ta (introdutseeriti 25. veebruaril/9. märtsil 1862) Tõstamaa Maarja koguduse õpetaja ja aastatel 1873–1892 oli ta (introdutseeriti 28. oktoobril/9. novembril 1873) Hargla koguduse õpetaja. Eemaldati (suspendeeriti) 4. märtsil/16. märtsil 1892 pastoriametist ja saadeti Balti kubermangudest välja, kuna viis läbi kiriklikke talitusi rekonvertiitidele (õigeusus pettunutele). Emerituuris olles elas Pihkvas.
Maarjamäe FC Igiliikur

Maarjamäe FC Igiliikur oli Eesti jalgpalliklubi.
Klubi asutati ametlikult pärast täielikult ebaõnnestunud esimest hooaega Eesti Meistrivõistluste IV liiga idatsoonis 2008. aastal. Sellest ajast peale jätkati veel viis hooaega IV liigas, kuid enne 2013. aastat jäi parimaks tulemuseks kahel korral 4. koht. 
Hooaeg 2013 loodeti kindlasti lõpetada piisavalt kõrgel kohal, et tagada lõpuks pääs EMV III liigasse. See ka õnnestus, liiga võideti. 
Seega hooajal 2014 osales klubi esimest korda EMV III liigas. III liiga eduka debüüdi tegi MFCI 6. aprillil 2014, kui I vooru mängus võideti Kalevi kunstmurustaadionil võõrustavat meeskonda Tallinna JK Kalev III numbritega 4-2. Esimese hooaja III liigas lõpetas klubi 8. kohaga. Hoolimata III liigasse kindlalt püsimajäämisest otsustati järgmisel 2015 hooajal siiski uuesti mängida IV liiga idatsoonis.
Hooajal 2015 saadi IV idatsoonis 2. koht. Pärast hooaega 2015 loobuti Viimsi esindamisest, kuna Viimsi vallalt mitte mingil moel toetust ei saadud. 
Hooajal 2016 mängiti teist korda III liiga põhjatsoonis, eesmärgiks oli ületada 2014. aasta 8. koht, mis siiski ei õnnestunud ning tuli leppida 9. kohaga.
2017 hooajal mängis MFCI jälle IV liigas ja koliti tagasi ka vanale kodustaadionile Maarjamäe kunstmurul. Sellest hooajast alates kasutatigi võistkonna nimes asumi nimetust Maarjamäe, kodustaadioni asukoha järgi. 
2018 hooajal võideti juubelihooaja auks EMV IV põhi/ida liiga napi eduga FC Tallinna ees. See oli klubi teine tsoonivõit IV liigas. 
2019 hooajal osales klubi taas III liiga põhjatsoonis, kus saadi klubi läbi aegade kõrgeim koht EMV süsteemis ehk III liiga tsooni 7. koht.
2020 hooaeg IV liigas jäi klubi viimaseks hooajaks.
Kare kaisel

Kare kaisel ("Schoenoplectus tabernaemontanii") on lõikheinaliste sugukonda kuuluv veetaim.
Alsstarn

Alsstarn ("Carex chordorrhiza") on tarna perekonda kuuluv taimeliik.
Kõrgus 10–30 cm.
Eristarn

Eristarn ("Carex appropinquata") on tarna perekonda kuuluv taimeliik.
Kõrgus 40–90 cm.
Gallia tarn

Gallia tarn ("Carex ligerica") on tarna perekonda kuuluv taimeliik.
Kuulub Eestis II kategooria kaitsealuste liikide hulka.
Hallikas tarn

Hallikas tarn ("Carex canescens") on tarna perekonda kuuluv taimeliik.
Kõrgus 20–45 cm.
Harilik tarn

Harilik tarn ("Carex nigra") on tarna perekonda kuuluv taimeliik.
Kõrgus 10–60 cm.
Hirsstarn

Hirsstarn ("Carex panicea") on tarna perekonda kuuluv taimeliik. See on levinumaid tarnaliike Eestis. 
Taim on 15–45 cm kõrgune, üldilmelt veidi hallikassinised. 
Isasõied on koondatud tavaliselt ühte eraldi pähikusse varre tipus. Emaspähikud on tavaliselt püstised, pähiku varred on peidus kattelehtede tuppedes. 
Kasvab mõõdukalt niisketel, niisketel ja märgadel niitudel. Õitseb mais-juunis.
Jalgtarn

Jalgtarn ("Carex rhizina") on tarna perekonda kuuluv taimeliik.
Jõhvtarn

Jõhvtarn ("Carex capillaris") on tarna perekonda kuuluv taimeliik.
Kõrgus 15–40 cm.
Kriminaalromaan (Loodus)

"Kriminaalromaan" on kirjastuse Loodus aastatel 1937–1940 avaldatud kriminaalromaanide sari. Kokku avaldati 43 raamatut.
Eesti autoritelt ilmusid Elmar Valmrelt "Ennustus relval" (nr 5; 1937) ja "Ööl vastu 18. oktoobrit" (nr 22; 1938). Eerik Laidsaarelt "Müstiline naisspioon" (nr 25; 1939).
Jänestarn

Jänestarn ("Carex leporina") on tarna perekonda kuuluv taimeliik.
Kõrgus 10–50 cm.
Kahekojane tarn

Kahekojane tarn ("Carex dioica") on tarna perekonda kuuluv taimeliik.
Kahkjas tarn

Kahkjas tarn ("Carex pallescens") on tarna perekonda kuuluv taimeliik.
Kallastarn

Kallastarn ("Carex riparia") on tarna perekonda kuuluv taimeliik.
Rainer Meinart

Rainer Meinart (sündinud 1990) on eesti löökpillimängija.
Meinart on olnud Eesti bändide Revolver ja Decode liige ning on tegutsenud ka DJ-na.
Lõpetanud Gustav Adolfi Gümnaasiumi 2009. aastal.
Ōsaka metroo

Ōsaka metroo (jaapani keeles 大阪市営地下鉄, "Ōsaka-shiei chikatetsu") on Ōsaka linnas töötav metroosüsteem. Selle esimene liin Midōsuji liin avati aastal 1933. Metroo kogupikkus on 129,9 km.
Liinide loend.
Praegu Ōsaka metrool on kaheksa liini ja 125 jaama.
Põhjamaade Raamatukogu Ateenas

Põhjamaade Raamatukogu Ateenas (inglise "Nordic Library at Athens", kreeka Βιβλιοθήκη των Βορείων Χωρών στην Αθήνα) on rahvusvaheline arheoloogiaraamatukogu Ateenas.
Põhjamaade Raamatukogu Ateenas loodi 1996. aastal Taani Instituudi Ateenas, Soome Instituudi Ateenas, Rootsi Instituudi Ateenas ja Norra Instituudi Ateenas ühisettevõtmisena.
Raamatukogus on 40 000 peamiselt Kreeka klassikalise arheoloogia ning Vana-Kreeka ajalugu religiooni käsitlevat trükist.
Raamatukogus säilitatakse ka kreeka-ameerika luuletaja ja kunstiajaloolase Nicolas Calasi (1907–1988) arhiivining luuletaja Konstantínos Kavafisega (1863–1933) seotud materjale, mille annetas asutusele 2005. aastal Rootsi konsul Kreetal Finn Ståhl.
Tallinna FC Hell Hunt

FC Hell Hunt on 2001. aastal asutatud Eesti jalgpalliklubi.
Eesti jalgpalli 2009/2010. aasta karikavõistlused

Eesti jalgpalli 2009/2010. aasta karikavõistlused võitis Tallinna FC Levadia.
1/64-finaalid.
Loosimine toimus 16. juuni 2009. Sulgudes võistkonna liiga tase.
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
Vabapääsmed.
Otse teise vooru pääsesid võistkonnad kes jäid välja loosimata:
1/32-finaalid.
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
1/16-finaalid.
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
1/8-finaalid.
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
!colspan="3" align="center"|
Veerandfinaalid.
Loosimine toimus 31. märts 2010.
Poolfinaalid.
Loosimine toimus 15. aprillil 2010.
SESTO (andmebaas)

SESTO on Põhjamaade geenivaramu NordGeni infot koondav andmebaas.
Andmebaasi on eelkõige kantud andmed geenipangas leiduvate liikide ja nende omaduste kohta, kuid veebipõhiseid otsinguid saab teha nii NordGeni projektide, raportite, trükiste kui ka fotode kohta. 
SESTO kaudu saab ka seemneid tellida.
NordForsk

NordForsk on Põhjamaade Ministrite Nõukogu loodud organisatsioon, mis tegeleb Põhjamaade ühise teaduspoliitikaga ja teadusalase koostöö rahastamisega.
NordForsk loodi 1. jaanuaril 2005. Tema eelkäijad olid Põhjamaade teaduspoliitika nõukogu ja NorFA. NordForski tegevust haldab haridus- ja teadusvaldkonna ministrite nõukogu.
NordForsk rahastab Põhjamaade teadusuuringuid. Projekti rahastamise eelduseks on vähemalt kolme Põhjamaa või autonoomse territooriumi osalemine. Projektidesse võivad olla kaasatud ka Baltimaad ja Loode-Venemaa.
2011. aasta eelarves on projektidele eraldatud 117 miljonit Norra krooni. Eriprojektidele võidakse raha juurde eraldada. 
Nordforsk teeb tihedat koostööd Põhjamaade Innovatsioonikeskusega (NIC).
Nordforski peakorter asub Oslos. Organisatsiooni direktor on Gunnel Gustafsson. Juhatuses on üks esindaja iga riigi teadusasutusest, kolm esindajat ülikoolidest ja üks äriettevõttest. Vaatlejaliikmed on igast autonoomsest piirkonnast, Baltimaadest, Põhjamaade Ministrite Nõukogust, Põhjamaade innovatsioonikeskusest ja NordForski sekretariaadist. 
NordForsk toimib koos Põhjamaade Energiauuringute Keskuse ja Põhjamaade Innovatsioonikeskusega Põhjamaade Tippteaduse Algatuse sekretariaadina. 
NordForsk osaleb Põhjamaade Kompetentsikeskuste rahastamisel.
Karvane tarn

Karvane tarn ("Carex hirta") on tarna perekonda kuuluv taimeliik.
John Wilkins

John Wilkins (1. jaanuar 1614 – 19. november 1672) oli inglise kirikutegelane ja filosoof.
Ta oli Londoni Kuningliku Seltsi asutajaid. Ta õpetas nii Cambridge'i Ülikoolis kui ka Oxfordi Ülikoolis.
Tema peateos on raamat "An Essay towards a Real Character, and a Philosophical Language" (London, 1668), milles ta töötas välja kunstliku, universaalsusele pretendeeriva tehiskeele.
Keratarn

Keratarn ("Carex globularis") on tarna perekonda kuuluv taimeliik.
Kevadtarn

Kevadtarn ("Carex caryophyllea") on tarna perekonda kuuluv taimeliik.
Abaja tänav

Abaja tänav on tänav mitmes Eesti asulas:
Kaluri tee

Kaluri tee on tänav mitmes Eesti asulas:
Paide Linnameeskond U21

Paide Linnameeskond U21 on Eesti jalgpalliklubi Paide Linnameeskond duubel.
3. koht (1): 2021
Võitjad (1): 2020
Võitjad (1): 2014, 2015, 2016
3. koht (1): 2011
Võitjad (1): 2010, 2013
2. koht (1): 2008
EMÜ SK

EMÜ SK ehk Eesti Maaülikooli spordiklubi on ülikooli juures tegutsev spordiklubi.
Jalgpall.
EMÜ SK jalgpall
Saalihoki.
Eesti Maaülikooli SK mängib Saalihoki Meistriliigas
Ole Stavad

Ole Stavad (sündinud 1. juunil 1949 Ejerstedis) on Taani poliitik, Sotsiaaldemokraatide liige.
Aastatel 1980–2007 oli Stavad Folketingi liige.
2006. aastal oli ta Põhjamaade Nõukogu president.
Rannveig Guðmundsdóttir

Rannveig Guðmundsdóttir (sündinud 15. septembril 1940 Ísafjörðuris) on Islandi poliitik. Ta on olnud Alþingi liige, Islandi sotsiaalminister ja Põhjamaade Nõukogu president 2005. aastal.